
ŠAKIŲ RAJONO ŠILUMOS ŪKIO SPECIALIOJO PLANO KEITIMO PLANAVIMO DARBŲ PROGRAMA 

1. Teritorijų planavimo dokumento pavadinimas: Šakių rajono šilumos ūkio specialiojo plano keitimas (toliau – Specialusis planas).
[bookmark: _Hlk36237362]2. Teritorijų planavimo dokumento rengimo pagrindas: Šakių rajono savivaldybės Tarybos 2024 m. gruodžio 20 d. sprendimas Nr. T-421 „Dėl pritarimo pradėti rengti Šakių rajono šilumos ūkio specialiojo plano keitimą ir planavimo tikslų nustatymo“.
[bookmark: _Hlk36237135][bookmark: _Hlk147656454][bookmark: _Hlk147656598]3. Planavimo organizatorius: Šakių rajono savivaldybės administracijos direktorius, Bažnyčios g. 4, LT-71115 Šakiai, tel. +370 345 60750, el. paštas savivaldybe@sakiai.lt.  
4. Teritorijų planavimo dokumento rengėjas: parenkamas vadovaujantis Lietuvos Respublikos viešųjų pirkimų įstatymo ir kitų teisės aktų nustatyta tvarka.
5. Teritorijų planavimo rūšis: specialiojo teritorijų planavimo dokumentas.
[bookmark: _Hlk36237176]6. Planuojama teritorija: Šakių rajono savivaldybės teritorija (grafinis priedas pridedama).
[bookmark: _Hlk36237109]7. Specialiojo plano keitimo tikslai: 
              7.1. įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams pagrįstomis būtinosiomis sąnaudomis, neviršijant leidžiamo neigiamo poveikio aplinkai;
7.2. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;
7.3. reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;
7.4. numatyti preliminarias investicijų apimtis, finansavimo poreikį ir finansavimo šaltinius į šilumos ūkio plėtrą ir modernizavimą.
8. Specialiojo plano keitimo uždaviniai:
8.1. plėtoti šilumos ūkio inžinerinę infrastruktūrą ir numatyti jos plėtrai reikalingas teritorijas;
8.2. vadovaujantis Specialiųjų žemės naudojimo sąlygų įstatymo nuostatomis, numatyti šilumos perdavimo tinklų apsaugos zonas; 
8.3. numatyti motyvuotai pagrįstas konkrečias vietas ir plotus žemei visuomenės poreikiams paimti;
8.4. numatyti šilumos ūkio inžinerinei infrastruktūrai funkcionuoti reikalingus servitutus;
8.5. numatyti šilumos ūkio inžinerinės infrastruktūros statinių išdėstymą;
8.6. numatyti atsinaujinančių išteklių naudojimo plėtrą; 
           8.7. kitus teisės aktais pagrįstus uždavinius.
9. Tyrimai ir galimybių studijos: vykdyti institucijų išduotose Teritorijų planavimo sąlygose nurodytus reikalavimus (atlikti, jei sąlygose nurodyta);
10. Strateginis pasekmių aplinkai vertinimas (SPAV): atliekamas SPAV procedūros LR teisės aktų numatyta tvarka.
11. Atviras konkursas geriausiai urbanistinei idėjai atrinkti: nebus atliekamas.
12. Šilumos ūkio inžinerinės infrastruktūros vystymo koncepcija: rengiama.
13. Sprendinių nepriklausomas profesinis vertinimas: nebus atliekamas. 
14. Viešumo užtikrinimas:.
14.1. atlikti visus veiksmus ir parengti visus dokumentus, susijusius su Specialiojo plano dokumentų viešinimu vadovaujantis Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ reikalavimais ir kitų teisės aktų nuostatomis. 
14.2. Informaciją apie Specialiojo plano viešinimo procedūras Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje
sistemoje TPDRIS skelbia planavimo organizatorius.
14.3.  Visuomenės dalyvavimo ataskaitą parengia ir projekto viešinimą užtikrinančias procedūras atlieka plano rengėjas dalyvaujant planavimo organizatoriui.
14.4. Specialiojo plano rengėjas organizuoja visas reikalingas viešinimo procedūras, plano tikrinimą valstybinę teritorijų planavimo priežiūrą atliekančioje institucijoje, jo taisymą (pagal valstybinę teritorijų planavimo priežiūrą atliekančios institucijos pastabas) ir registravimą teritorijų planavimo
registre.
15. Planavimo proceso etapai, atsiskaitymo tvarka: parengiamasis, rengimo ir baigiamasis. Atsiskaitymo tvarka nustatoma sutartyje su Specialiojo plano keitimo rengėju.
16. Planavimo terminai: 2025–2032 metai.
17. Derinimo procedūra: Specialiojo plano derinimas atliekamas Teritorijų planavimo įstatymo nustatyta tvarka – Teritorijų planavimo komisijoje Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS). 



20. Kiti reikalavimai:
20.1. Specialiojo plano erdvinius duomenis (GIS) parengti vadovaujantis Teritorijų planavimo erdvinių duomenų specifikacija;  
20.2. rengiant Specialųjį planą, privaloma vadovautis Lietuvos Respublikos teritorijų planavimo, Teritorijų planavimo normų, patvirtintų Lietuvos Respublikos aplinkos ministro 2014 m. sausio 2 d.
įsakymu Nr. D1-7, Teritorijų planavimo erdvinių duomenų specifikacijos, patvirtintos Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 ir kitais įstatymais, Lietuvos Respublikos Vyriausybės nutarimais ir taisyklėmis, galiojančiais normatyvais. Brėžinių grafiniai ir spalviniai žymėjimai turi atitikti Teritorijų planavimo dokumentų erdvinių duomenų specifikacijoje, Lietuvos standarte LST 1569 „Statinio projektas. Lauko inžinerinių tinklų grafiniai ženklai“ nurodytus žymėjimus. Sprendiniai ir kita informacija pažymima brėžiniuose jų reikšmes nurodant sutartinių ženklų aprašomosiose lentelėse. Jeigu plane nustatomos šilumos perdavimo tinklų apsaugos zonos, šių teritorijų erdviniai duomenys sudaromi vadovaujantis Teritorijų, kuriose taikomos specialiosios žemės naudojimo sąlygos, erdvinių duomenų rinkinio specifikacija, patvirtinta Lietuvos Respublikos žemės ūkio ministro 2019 m. gruodžio 16 d. įsakymu Nr. 3D-700 „Dėl Teritorijų, kuriose taikomos specialiosios žemės naudojimo sąlygos, erdvinių duomenų rinkinio specifikacijos patvirtinimo“. 
20.3. Specialųjį planą rengėjas parengia ir pateikia 3 egzemplioriais, kuriuos sudaro plano sprendinių grafinė (brėžiniai) ir tekstinė (aiškinamasis raštas) dalys ir planavimo procedūrų dokumentai. Pridedama kompiuterinė laikmena, kuri parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl teritorijų planavimo erdvinių duomenų
specifikacijos patvirtinimo“ ir Lietuvos Respublikos teritorijų planavimo dokumentų registro nuostatais. 




Planavimo darbų programą parengė 
[bookmark: _Hlk147656565]Architektūros ir urbanistikos skyriaus
vyr. specialistas – vyr. architektas 

